als_Latn dik_Latn sag_Latn
Prishtinë, 19 mars 2015 – Kosova është duke prezantuar turizmin në panairin “Destinacionet natyrore”, që po mbahet në Paris. Pjesëmarrja e Kosovës në këtë panair ka për qëllim kryesor të rris numrin e turistëve që kanë destinacion turizmin malor në Kosovë.
Panairi “Destinacionet e natyrës”, që po mbahet në Paris të Francës është një prej panaireve më të rëndësishme në fushën e turizmit malorë dhe aktiviteteve në natyrë në Evropë, prandaj pjesëmarrja në këtë ngjarje ka rëndësi të veçantë për Kosovën.
Prezantimi i bukurive natyrore të Kosovës, diversitetit kulturor, dhe vlerave tjera që bartë në vete vendi ynë, përveç rëndësisë turistike është një mundësi e mirë e promovimit dhe përmirësimit të imazhit të vendin në Evropë dhe më gjerë.
Në kuadër të aktiviteteve të planifikuara në këtë panair përveç prezantimit të ofertës turistike natyrore të Kosovës përmes një stende me logon e shtetit të Kosovës dhe shpërndarjes së materialeve promovuese, do të prezantohen edhe disa kompani vendore nga sektori i turizmit natyrorë, do të zhvillohen takime me kompanitë dhe grupet e organizuara të turistëve nga Franca dhe më gjerë, do të mbahen konferenca për media dhe gazetarë si dhe pritet edhe nënshkrimi i ndonjë marrëveshjeve eventuale bashkëpunimi.
als_Latn als_Latn als_Latn als_Latn